stanford-oval/wikipedia huggingface dataset:
Sabina Guzzanti
RAIot

Lähes kaksi miljoonaa katsojaa seurasi 16. marraskuuta 2003 esitettyä Sabina Guzzantin  RAIot-nimistä poliittista satiiria. Seurauksena Silvio Berlusconin Mediaset-yhtiö uhkasi haastaa RAI-yhtiötä 20 miljoonaan euron korvausvaatimuksella , jolloin RAI Tre -kanava hyllytti RAIot-ohjelman ensimmäisen jakson jälkeen. RAI-yhtiön hallintoneuvosto perusteli ohjelman hyllytystä korvauskanteen taloudellisella riskillä yhtiölle . Vaikka Italian oikeuslaitos myöhemmin varmisti ettei korvauskanteella ole perusteita, piti RAI hyllytyksen voimassa, jolloin sen poliittinen kytkös paljastui. Satiirinsa mielivaltaisen hyllytyksen jälkeen Sabina Guzzanti ohjasi tapauksesta vuonna 2005 dokumentin Viva Zapatero!.
Tuotanto > Elokuvat

Draquila - L'Italia che trema, Sabina Guzzantin käsikirjoittama, 2010
Le ragioni dell'aragosta, Sabina Guzzantin käsikirjoittama ja ohjaama, 2007
Viva Zapatero!, Sabina Guzzantin käsikirjoittama, tuottama ja ohjaama, 2005
Bimba, Sabina Guzzantin käsikirjoittama ja ohjaama, 2001
Troppo sole, Giuseppe Bertoluccin ohjaus, Sabina Guzzanti näyttelijänä ja toisena käsikirjoittajana ja näyttelijänä, 1994
La cattedra, Michele Sordillon ohjaus, 1991
I ragazzi di via Panisperna, Gianni Amelion ohjaus, Sabina Guzzanti näyttelijänä, 1989
Night club, Sergio Corbuccin ohjaus, Sabina Guzzanti näyttelijänä, 1989
I cammelli, Giuseppe Bertoluccin ohjaus, Sabina Guzzanti näyttelijänä, 1988
Tuotanto > Kirjat

Reperto RaiOt, BUR Biblioteca Universale Rizzolin kustantama, 2005
Viva Zapatero!, BUR Biblioteca Universale Rizzolin kustantama, 2005
Il diario di Sabna Guzz, Einaudin kustantama, 2003
Mi consenta una riflessione (anche se non è il mio ramo), Baldini Castoldi Dalain kustantama, 2002
Aiheesta muualla

Sabina Guzzantin omat kotisivut
Venetsian 64. elokuvajuhlilla
Sabina Guzzanti (toinen vasemmalta), maskeerattuna Silvio Berlusconiksi
Sedlecin luukirkko

Luukirkko ulkopuolelta nähtynä.
Luista tehty kynttelikkö.
Schwarzenbergin vaakuna
Sedlecin luukirkko eli ossuaario (tšek. Kostnice v Sedlci) on pieni katolinen kappeli Sedlecin hautausmaalla Kutná Horan kaupungissa Tšekissä. Kappelissa säilytetään noin 40 000 ihmisen luita.
Historia

Kutná Horan kaupunkiin perustettiin vuonna 1142 sisterssiläisluostari, jonka munkkien yhtenä tehtävänä oli viljellä maata. Vuonna 1278 Böömin kuningas Ottokar II valtuutti apotti Henrikin Sedlicestä diplomaattisiin tehtäviin Pyhälle maalle. Sieltä palatessaan Henrikillä oli mukanaan kourallinen Golgatan multaa, jonka hän sirotteli luostarin hautausmaalle. Hautausmaa tuli tästä tunnetuksi pian koko Keski-Euroopassa. Monet rikkaat halusivat tulla haudatuiksi pyhään hautausmaahan.
Ruttoepidemian aikana vuonna 1318 sekä hussilaissodan aikana vuonna 1421 hautausmaata laajennettiin, ja 1500-luvun alussa sen kokonaispinta-ala oli noin 16 hehtaaria ja sinne oli haudattu noin 40 000 vainajaa. Kutná Hora oli hussilaissodan aikana Prahan jälkeen huomattavin kaupunki. Siellä sijaitsivat sekä Böömin kuninkaan palatsi että rahapaja. Vahvasti linnoitetun kaupungin ympärillä käytiin useita verisiä taisteluita, ja kaatuneet haudattiin Sedlicen luostariin. Väkivaltaisen kuoleman merkit näkyvät useissa pääkalloissa etenkin ala-alttarin vieressä.
Vuonna 1511 alkoi eräs apoteista rakennuttaa keskelle hautausmaata goottilaistyylistä Kaikkien Pyhien Kappelia. Kappelin kuorin alle järjestettiin paikka haudoista kaivetuille luille (n. 10 000 vainajaa).
Luukirkon restauroi vuosina 1703–1710 barokkilaismalliseksi kuuluisa italialainen arkkitehti Jan Santini Aichel, ja vuonna 1870 tšekkiläinen puunleikkaaja František Rint järjesteli luut nyt nähtävillä oleviin kasoihin. Rintin nimi on luista kirjoitettuna oikealla seinällä viimeisen penkin yläpuolella.
Mielenkiintoinen on myös kattokruunu, joka koostuu erilaisista ihmisen luista. Kummallakin puolen alttaria on kastemalja.
Vasemmalla puolella on Schwarzenbergin ruhtinassuvun vaakuna. Suku omisti 1800-luvulla sekä kappelin että siihen kuuluvat alueet. Sisätilan nurkissa olevat luut on aseteltu neljäksi pyramidiksi kellon muotoon.
Aiheesta muualla

Kuvia tai muita tiedostoja aiheesta Sedlecin luukirkko Wikimedia Commonsissa
Alueen verkkosivut (Arkistoitu – Internet Archive) (englanniksi, tšekiksi, saksaksi)
Shingon

Kūkain patsas
Shingon (真言宗, Shingon-shū, "Totuuden Sana / Mantrakoulukunta") on japanilainen esoteerisen buddhalaisuuden koulukunta. Shingon on yksi Japanin tärkeimmistä buddhalaisuuden koulukunnista ja yksi harvoista säilyneistä vajrayana-buddhalaisuuden muodoista Itä-Aasiassa. Sitä kutsutaan toisinaan myös japanilaiseksi esoteeriseksi buddhalaisuudeksi tai itämaiseksi esoteriikaksi (Dōngmì, 東密). Sana shingon on japanilainen lukutapa kiinalaiselle sanalle 真言 (zhēnyán), joka on sanskritinkielisen mantraa tarkoittavan sanan käännös.
Shingon koulukunnan perustaja, Kiinassa opiskellut munkki Kūkai (空海, kuolemansa jälkeen tunnettu myös nimellä Kōbō Daishi, 弘法大師) opiskeli Kiinassa kiinaa ja hänet vihittiin buddhalaiseksi opettajaksi kiinalaiseen esoteeriseen zhēnyán-koulukuntaan. Zhēnyán-koulukunnan perustivat Kiinassa (n. 600–700-luvuilla) intialaiset vajrācāryat (esoteeriset mestarit), kuten Śubhakarasiṃha, Vajrabodhi ja Amoghavajra. Kūkain vihki Amoghavajran kiinalainen seuraaja Huiguo (kiinaksi: 惠果; pinyin: Huìguǒ; Wade–Giles: Hui-kuo) (746–805).
Kūkai toi Shingon-opin Japaniin vuonna 806. Kūkai teki vaikutuksen vahvistumisen ajan keisareihin (keisari Kammun poikiin) ja myös moniin aatelisiin japanilaisiin uskonnollisfilosofisen sisältönsä lisäksi myös kulttuurivaikutteiden kuten kalligrafian ja veistosten kautta.
Shingon-buddhalaisuutta harjoittavia arvioidaan nykyisin olevan yli 12 miljoonaa. He ovat jakautuneet 46 lahkoon. Shingonin keskus on edelleen Kōyavuorella Kansain alueella Wakayaman prefektuurissa. Se on edelleen pyhiinvaelluskohde, jossa käy vuosittain pari miljoonaa henkeä.
Salminen Savonlinnassa

Oopperalaulaja Matti Salminen laulaa iskelmää "Lesken lempi"
SALMINEN SAVONLINNASSA – Matin muotokuva Savonlinnan oopperajuhlien kehyksissä on suomalainen televisiodokumentti maailmanmaineeseen nousevasta oopperalaulajasta.  Erkki Pohjanheimon käsikirjoittamassa ja ohjaamassa musiikkipitoisessa ohjelmassa Teija Sopanen haastattelee Matti Salmista. Tämä kertoo oopperatyöstään Münchenissä ja laulu-uransa alkuajoista, poikakuorossa laulamisesta ja iskelmälaulajan taipaleestaan. Silloin hän esiintyi nimellä Esa Pasa. Alun perin Matti Salminen oli puuseppä.
Savonlinnan kesäisissä maisemissa kuvatuissa haastattelujaksoissa kuullaan Matti Salmisen ajatuksia laulajien pinnallepääsystä ja kovasta kilpailusta. Ohjelman kuvauksen aikoihin Salminen kertoo hallitsevansa 15 oopperaroolia muun muassa Taikahuilun Sarastron ja Kuningas Filipin.
Savonlinnalaisessa kellariravintolassa kuvatussa jaksossa Matti Salmisen pöytäseurueessa oopperalaulajat Matti Heinikari, Martti Wallén, Kalevi Koskinen ja Heikki Toivanen vertailevat suomalaista ja saksalaista oopperamaailmaa ja työmahdollisuuksia. He keskustelevat myös suomalaisten opiskelijoitten sijoittumismahdollisuuksista ja apurahoista.
Dokumentin loppupuolella leikataan ristiin Savonlinnan oopperajuhlien päätösgaalassa juhlivien laulajien kuten Taru Valjakan, Matti Lehtisen ja Kim Borgin sekä torilla 42 vuotta työskennelleen kalakauppias Kala-Helmin ajatuksia oopperasta ja laulajien työstä.
Ohjelma on kuvattu vuonna 1973 Savonlinnan oopperajuhlien aikaan Savonlinnassa ja lähiympäristössä 16 mm:n negatiivivärifilmille, mutta siitä valmistettiin vain mustavalkoinen kopio. Kuvasuhde on 4:3. Ohjelman kesto on 41’09”
Televisio-ohjelman laulut

Pjotr Tšaikovski: Greminin aaria – Jevgeni Onégin
Erkki Salama: Lesken lempi
Olavi Kontio: Balladi Olavinlinnasta
Kaj Chydenius: Sinua, sinua rakastan
Otto Nicolai: Fallstaffin aaria, Windsorin iloiset rouvat. Matti Salminen ja kvartetti Matti Heinikari, Martti Wallén, Kalevi Koskinen sekä Heikki Toivanen
Suomalainen kansanlaulu: Niin kauan minä tramppaan
Ohjelman tekijät

Musiikin johto: Kari Tikka ja Olli Heikkilä
Kuvaus: Frej Andersin, Hannu Torvinen
Äänitys: Ville Kontio, Sirkka Lehtiö
Musiikin äänitys: Kari Tamminen
Leikkaus: Maisa Pitkänen
Järjestäjä: Pentti Saares
Puvut: Anneli Wirtavuori
Kuvaussihteeri: Kaarina Luoma
Käsikirjoitus ja ohjaus: Erkki Pohjanheimo
Televisiolähetykset

12.1.1974 TV1
23.6.1974 TV1
14.8.1984 Yle Teema
7.7.2015 Yle Teema
10.7.2015 Yle Teema
24.9.2020 Yle Teema
28.9.2020 Yle Teema
Tietoa muualla

https://areena.yle.fi/1-2736463
Triviaa

Kun ohjelma uusittiin Yle Teemalla 14.8.1984. Hannu-Ilari Lampila kirjoitti silloin Helsingin Sanomissa näin:
	”Pohjanheimon mustavalkoisella ohjelmalla on jo melkoinen dokumenttiarvo. Matti Salmisesta on tullut tällä välin suurlaulaja. Sitä paitsi Salminen lauloi suurenmoisesti jo 1973.”…” Olavinlinnan mystiikkaa ei moni ollut osannut käyttää ennen Pohjanheimoa hyväkseen vastaavissa merkeissä. Kuvaus tuo ohjelmaan oman taiteellisen ulottuvuutensa: tietyt klassiset leikkausratkaisut antavat sille jopa tiettyä jännittävää patinaa, joka lisää muotokuvan nostalgista muistoarvoa.”
Sascha Dum

| 0 | 1 | 2 |
| --- | --- | --- |

Henkilötiedot
Syntymäaika: 3. heinäkuuta 1986 (ikä 38)
Syntymäpaikka: Leverkusen, Saksa
Pelipaikka: puolustaja, keskikenttäpelaaja
Pituus: 187 senttimetriä
Seura
Seura: Teutonia Weiden
Junioriseurat
: Langenfeld Leverkusen
Seurat
| Vuodet | Seura | O (M) |
| 2004– 2006–2007 2006–2007 | Leverkusen → Aachen (laina) Leverkusen II | 19 (0) 28 (2) 7 (0) |
Maajoukkue
|  | Saksa U19 Saksa U20 Saksa U21 | 11 (0) 1 (0) 5 (0) |
 Seurajoukkueuran tilastot kattavat vain kansalliset sarjat, päivitetty 27. huhtikuuta 2008.  Maajoukkueuran tilastot päivitetty 2. joulukuuta 2007.
Sascha Dum (s. 3. heinäkuuta 1986 Leverkusen, Saksa) on saksalainen jalkapalloilija, joka on pelannut Bayer Leverkusenin ja Alemannia Aachenin joukkueissa Saksan pääsarja Bundesliigassa yhteensä 65 ottelua ja tehnyt niissä kaksi maalia. Kauden 2008–2009 jälkeen hän on pelannut 2. Bundesliigassa ja sitä alemmissa sarjoissa muun muassa Fortuna Düsseldorfin ja MSV Duisburgin joukkueissa. Kaudella 2019–2020 hän edusti Hertha Walheimia. 189 senttimetriä pitkän Dumin pelipaikka on puolustaja tai keskikenttäpelaaja.
Dum allekirjoitti ammattilaissopimuksen Leverkusenin kanssa tammikuussa 2005. Tammikuussa 2006 hän siirtyi Aacheniin lainalle 18 kuukauden ajaksi.
Dum on pelannut Saksan alle 19-, alle 20- ja alle 21-vuotiaiden maajoukkueissa.
Aiheesta muualla

Kuvia tai muita tiedostoja aiheesta Sascha Dum Wikimedia Commonsissa
Saralammi (pohjoinen)

| Saralammi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°40′11″N, 24°18′11″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Niemisjoen valuma-alue (35.47)
Laskuoja:  oja Saralammiin 
Järvinumero:  35.473.1.005
Mittaustietoja
Pinnankorkeus:  196,3 m  
Rantaviiva:  0,53 km  
Pinta-ala:  1,636 ha  
Saaria:  ei saaria 
 fiSaralammi 
Saralammi , tai myös Saralampi , on Etelä-Pohjanmaalla Ähtärissä Rasinperän kylän lähellä sijaitseva lampi. Samalla paikalla on kaksi saman nimistä lampea, joista tämä on niistä pohjoisempi lampi.
Maantietoa

Lammen pinta-ala on 1,6 hehtaaria, se on 250 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Niemisjoen valuma-alueella (35.47), jonka Kortteisen–Kivijärven alueeseen (35.473) se kuuluu. Lammen vedenpinnan korkeus on 196,3 metriä mpy.
Sega Bass Fishing

| Sega Bass Fishing |
| --- | --- |
 Pelin pohjoisamerikkalainen kansikuva.
Kehittäjä:  AM1 (kolikkopeli) Sims (Dreamcast, Wii) Cavia (Wii)
Julkaisija:  Sega
Jakelija:  Steam, Humble Store, Nintendo eShop, PlayStation Now, App Store ja PlayStation Store
Julkaistu:  KolikkopeliJP joulukuu 1997NA 1998 DreamcastJP 1. huhtikuuta 1999EU 14. lokakuuta 1999NA 9. syyskuuta 1999 WindowsNA 2001EU 19. lokakuuta 2001JP 20. joulukuuta 2001 WiiNA 26. helmikuuta 2008JP 28. helmikuuta 2008AUS 27. maaliskuuta 2008EU 28. maaliskuuta 2008 Xbox 360NA 22. helmikuuta 2011
Lajityyppi:  Kalastus
Pelimuoto:  Yksinpeli
Ikäluokitus:  ESRB: E   PEGI: 3
Alusta:  Kolikkopeli, Sega Dreamcast, Microsoft Windows, Wii, Xbox 360
Jakelumuoto:  1 GD-ROM, digitaalinen lataus
Lisää peliartikkeleitaVideopelien teemasivulla
Infobox OK  : 
Sega Bass Fishing on kolikkopelinä sekä Sega Dreamcastille, Windowsille ja kaikille seitsemännen sukupolven konsoleille julkaistu kalastuspeli. Se kehitettiin ensin vuonna 1997 Sega Model 3 -ohjelmistolle.
Pelin Dreamcast-versio on täysin pelattavissa tavallisella Dreamcast-ohjaimella, mutta se on yhteensopiva myös Sega Fishing Controller -ohjaimen kanssa.
Peli sai kritiikkiä kriitikoilta sen kapeasta luonnosta. Siitä huolimatta se näytti Dreamcastin mahtavat graafiset toiminnot kalojen liikkuessa sulavasti luoden joustavan kalastuskokemuksen. Peli myi hyvin, ja se tuli osaksi Sega All Stars -kokoelmaa.
Peli julkaistiin Wiille alkuvuodesta 2008. Peli julkaistiin myös Dreamcast Collection -kokoelmapelissä alkuvuodesta 2011 sekä PlayStation Networkissa ja Xbox Live Arcadessa lokakuussa 2011.
Aiheesta muualla

SEGA Bass Fishing MobyGamesissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sega Bass Fishing
Käännös suomeksi
FIA World Endurance Championship -kausi 2015

FIA World Endurance Championship -kausi 2015 oli FIA WEC -maailmanmestaruussarjan neljäs kausi. Kausi alkoi 12. huhtikuuta Englannin Silverstonessa ja päättyi 21. marraskuuta, Bahrainin Sakhirin radalla.
Edeltävän kauden jako LMP1-H ja LMP1-L -luokkiin muutettiin takaisin yhdeksi LMP1-luokaksi, jolloin yksityistallit voivat ajaa tehdastalleja vastaan sekä hybrideillä että ilman hybridijärjestelmiä.
Kilpailukalenteri

| Nro | Kilpailu | Rata | Paikka | Ajankohta |
| --- | --- | --- | --- | --- |
| 1 | Silverstonen 6 tunnin ajo |  Silverstone Circuit | Silverstone, Iso-Britannia | 12. huhtikuuta |
| 2 | Span 6 tunnin ajo |  Circuit de Spa-Francorchamps | Spa, Belgia | 2. toukokuuta |
| 3 | Le Mansin 24 tunnin ajo |  Circuit de la Sarthe | Le Mans, Ranska | 13-14. kesäkuuta |
| 4 | Nürburgringin 6 tunnin ajo |  Nürburgring | Nürburg, Saksa | 30. elokuuta |
| 5 | Circuit of the Americasin 6 tunnin ajo |  Circuit of the Americas | Austin, Yhdysvallat | 19. syyskuuta |
| 6 | Fujin 6 tunnin ajo |  Fuji Speedway | Oyama, Japani | 11. lokakuuta |
| 7 | Shanghain 6 tunnin ajo |  Shanghai International Circuit | Shanghai, Kiina | 1. marraskuuta |
| 8 | Bahrainin 6 tunnin ajo |  Bahrain International Circuit | Sakhir, Bahrain | 21. marraskuuta |
Osallistujalista > LMGTE Pro

| Tallit | Auto | Moottori | Renkaat | Nr>  | Kuljettajat | Kilpailut |
| --- | --- | --- | --- | --- | --- | --- |
|  AF Corse | Ferrari 458 Italia GT2 | Ferrari 4.5 L V8 | M | 51 |  Gianmaria Bruni | Kaikki |
|  AF Corse | Ferrari 458 Italia GT2 | Ferrari 4.5 L V8 | M | 51 |  Toni Vilander | Kaikki |
|  AF Corse | Ferrari 458 Italia GT2 | Ferrari 4.5 L V8 | M | 51 |  Giancarlo Fisichella | 3 |
|  AF Corse | Ferrari 458 Italia GT2 | Ferrari 4.5 L V8 | M | 71 |  Davide Rigon | Kaikki |
|  AF Corse | Ferrari 458 Italia GT2 | Ferrari 4.5 L V8 | M | 71 |  James Calado | Kaikki |
|  AF Corse | Ferrari 458 Italia GT2 | Ferrari 4.5 L V8 | M | 71 |  Olivier Beretta | 3 |
|  Porsche Team Manthey | Porsche 911 RSR | Porsche 4.0 L Flat-6 | M | 91 |  Richard Lietz | 1, 3-8 |
|  Porsche Team Manthey | Porsche 911 RSR | Porsche 4.0 L Flat-6 | M | 91 |  Michael Christensen | 1, 3-8 |
|  Porsche Team Manthey | Porsche 911 RSR | Porsche 4.0 L Flat-6 | M | 91 |  Sven Müller | 2 |
|  Porsche Team Manthey | Porsche 911 RSR | Porsche 4.0 L Flat-6 | M | 91 |  Kévin Estre | 2 |
|  Porsche Team Manthey | Porsche 911 RSR | Porsche 4.0 L Flat-6 | M | 91 |  Jörg Bergmeister | 3 |
|  Porsche Team Manthey | Porsche 911 RSR | Porsche 4.0 L Flat-6 | M | 92 |  Frédéric Makowiecki | Kaikki |
|  Porsche Team Manthey | Porsche 911 RSR | Porsche 4.0 L Flat-6 | M | 92 |  Patrick Pilet | 1, 3-8 |
|  Porsche Team Manthey | Porsche 911 RSR | Porsche 4.0 L Flat-6 | M | 92 |  Richard Lietz | 2 |
|  Porsche Team Manthey | Porsche 911 RSR | Porsche 4.0 L Flat-6 | M | 92 |  Wolf Henzler | 3 |
|  Aston Martin Racing | Aston Martin Vantage GTE | Aston Martin 4.5 L V8 | M | 95 |  Marco Sørensen | 1-6, 8 |
|  Aston Martin Racing | Aston Martin Vantage GTE | Aston Martin 4.5 L V8 | M | 95 |  Christoffer Nygaard | 1-6, 8 |
|  Aston Martin Racing | Aston Martin Vantage GTE | Aston Martin 4.5 L V8 | M | 95 |  Nicki Thiim | 1, 3, 8 |
|  Aston Martin Racing | Aston Martin Vantage GTE | Aston Martin 4.5 L V8 | M | 97 |  Darren Turner | Kaikki |
|  Aston Martin Racing | Aston Martin Vantage GTE | Aston Martin 4.5 L V8 | M | 97 |  Stefan Mücke | 1-4 |
|  Aston Martin Racing | Aston Martin Vantage GTE | Aston Martin 4.5 L V8 | M | 97 |  Robert Bell | 2-3 |
|  Aston Martin Racing | Aston Martin Vantage GTE | Aston Martin 4.5 L V8 | M | 97 |  Jonathan Adam | 4-8 |
|  Aston Martin Racing | Aston Martin Vantage GTE | Aston Martin 4.5 L V8 | M | 99 |  Fernando Rees | Kaikki |
|  Aston Martin Racing | Aston Martin Vantage GTE | Aston Martin 4.5 L V8 | M | 99 |  Alex MacDowall | Kaikki |
|  Aston Martin Racing | Aston Martin Vantage GTE | Aston Martin 4.5 L V8 | M | 99 |  Richie Stanaway | 1-5, 7-8 |
|  Aston Martin Racing | Aston Martin Vantage GTE | Aston Martin 4.5 L V8 | M | 99 |  Stefan Mücke | 6 |
Tallivaihdokset

Nicolas Lapierre siirtyi Toyotalta KC Motorgroupin talliin.
Sega All Stars

Sega All Stars oli Segan budjetti- ja uusintajulkaisujen sarja videopelejä Sega Dreamcast -konsolille. Sarja tunnetaan myös lyhyesti DoriKore (lyhennyksenä sanoista Dorīmukyasuto Korekushon eli Dreamcast Collection).
Vastaavia julkaisuja ovat esimerkiksi Nintendon Player's Choice -julkaisut.
Sega All-Stars (myös nimellä Sega Superstars) on myös pelisarja, jossa esiintyvät Segan pelien hahmot. Dreamcast Collection on myös pelikokoelma Xbox 360:lle ja Microsoft Windowsille.
Pelit

18 Wheeler American Pro Trucker
21 - TwoOne
Black/Matrix A/D
Capcom vs. SNK 2: Millionaire Fighting 2001
Capcom vs. SNK: Millennium Fight 2000 Pro
Castle Fantasia: Seima Taisen
Close To: Inori no Oka
Comic Party
Confidential Mission
Crazy Taxi 2
Culdcept II
D+Vine [Luv]
De La Jet Set Radio
Dennou Senki Virtual On: Oratorio Tangram
Dousoukai 2: Again & Refrain
Ever17: The Out of Infinity
Fighting Vipers 2
Gaia Master Kessen!: Seikiou Densetsu
Grandia II
Guilty Gear X
Hanagumi Taisen Columns 2
Happy Lesson
Inoue Ryoko: Roommate
Interlude
Kidou Senkan Nadesico: Nadesico the Mission
King of Fighters 2000
King of Fighters 2001
King of Fighters 2002
Memories Off 2nd
Memories Off Complete
Mercurious Pretty: End of the Century
Miss Moonlight
Moero! Justice Gakuen
Napple Tale: Arsia in Daydream
Never7: The End of Infinity
Pandora no Yume
Power Stone 2
Princess Maker Collection
Puyo Puyo Fever Has Screens
Record of Lodoss War: The Advent of Cardice
Renai Chu! Happy Perfect
Roommate Asami: Okusama wa Joshikousei Director's Edition
Roommate Novel: Sato Yuka
SEGAGAGA
Shenmue II
Tako no Marine
Tentama: 1st Sunny Side
Yoshia no Oka de Nekoronde...
Yume no Tsubasa: Fate of Heart
Zero Gunner 2
Sami Vartiainen

Sami O. Vartiainen  (s. 1969) on suomalainen tanssitaiteilija, ohjaaja, koreografi ja käsikirjoittaja. Vartiainen opiskeli Teatterikorkeakoulun Tanssitaiteen laitoksella 1988-1992. Vartiainen oli kolme vuotta kiinnityksellä Helsingin kaupunginteatterin tanssiryhmässä, ja sen jälkeen työskennellyt freelancerina muun muassa Suomen Kansallisoopperassa ja useissa kaupunginteattereissa ympäri Suomea.
Vartiaisen koreografia sai kunniamaininnan  Kajaanin Uudet tanssit -koreografiakatselmuksessa 2011.
Aiheesta muualla

Tanssiryhmä Finamodacon verkkosivut (Arkistoitu – Internet Archive)
Sami Vähämaa

| Sami Vähämaa |
| --- | --- |
 Professori Sami Vähämaa
Henkilötiedot
Syntynyt: 10. joulukuuta 1977 (ikä 46)
Kansalaisuus:  Suomi
Ammatti:  laskentatoimen ja rahoituksen professori (2006-)
Koulutus ja ura
Tutkinnot:  Vaasan yliopisto (KTT 2004)
Instituutti:  Vaasan yliopisto
Sami Vähämaa (s. 10. joulukuuta 1977) on laskentatoimen ja rahoituksen professori Vaasan yliopistossa. Vähämaa on myös Turun yliopiston kauppakorkeakoulun dosentti, Research Fellow saksalaisessa Institute for the World Economy –taloustutkimuslaitoksessa ja Nordic Journal of Business –tiedelehden päätoimittaja. Hän on toiminut vierailevana professorina University of Central Floridassa ja University of Manchesterissa sekä vieraillut tutkimustehtävissä Euroopan keskuspankissa.Hän toimi Vaasan yliopiston hallituksen jäsenenä vuosina 2014-2017.
Vähämaa väitteli kauppatieteiden tohtoriksi Vaasan yliopistosta vuonna 2004 ja on toiminut laskentatoimen ja rahoituksen professorina Vaasan yliopiston kauppatieteellisessä tiedekunnassa vuodesta 2006 alkaen. Professorin viranhoitajaksi nimitettäessä hän oli 28-vuotias. Vähämaa on tutkinut rahoitusmarkkinoita ja corporate governanceen liittyviä teemoja. Hän on tehnyt tutkimusta esimerkiksi siitä, miten yrityksen toimitusjohtajan, talousjohtajan ja tilintarkastajan sukupuoli sekä naisedustus yrityksen hallituksessa vaikuttavat yritysten taloudelliseen päätöksentekoon.
Aiheesta muualla

Wall Street Journal 21.2.2016: Banks Run by Women Might Be Less Vulnerable in a Crisis - A study suggests female CEOs and directors may follow more conservative strategies
TS-STT 27.6.2014: Tutkimus: Naisten johtamat yritykset taloudellisesti vakaampia. (Arkistoitu – Internet Archive)
Helsingin Sanomat / Minna Nalbantoglu 31.10.2018: Rahoituksen professori tutki, miten seksuaali­vähemmistöjen huomioiminen vaikuttaa yritysten kannattavuuteen – tulos oli selvä
San Andrés (kaupunki)

| San Andrés |
| --- | --- |

 San Andrés
 Koordinaatit: 12°33′N, 81°43′W 
Valtio:  Kolumbia
Departementti:  San Andrés, Providencia y Santa Catalina
Väkiluku (2011):  50 900
Infobox OKVirheellinen NIMI-arvo: 
San Andrés on San Andrés, Providencia y Santa Catalinan departementin pääkaupunki Kolumbian Karibian saaristossa. Vuonna 2011 siellä oli 50 900 asukasta.
Aiheesta muualla

Kuvia tai muita tiedostoja aiheesta San Andrés Wikimedia Commonsissa
Sidney Boldt-Christmas

| Mitalit> Maa:   Ruotsi.Miesten purjehdus. Olympialaiset  | Mitalit> Maa:   Ruotsi.Miesten purjehdus. Olympialaiset  | Mitalit> Maa:   Ruotsi.Miesten purjehdus. Olympialaiset  | Maa:   Ruotsi> Miesten purjehdus. |
| --- | --- | --- | --- |
|  Hopeaa | Helsinki 1952 | Louhi |  |
Leif William Sidney Boldt-Christmas (8. elokuuta 1924 Göteborg – 15. lokakuuta 2016 Mölndal) oli ruotsalainen kilpapurjehtija ja olympiamitalisti.
Boldt-Christmas saavutti Louhi-venetyypillä olympiahopeaa Helsingissä 1952.
San Juan de Aznalfarache

| San Juan de Aznalfarache |
| --- | --- |
 Monumento al Sagrado Corazón de Jesús
 lippu:  vaakuna
 San Juan de Aznalfarache
 Koordinaatit: 37°21′35″N, 6°01′40″W 
Valtio:  Espanja
Itsehallintoalue:  Andalusia
Maakunta:  Sevilla
Hallinto:  
 – Asutustyyppi:  kunta
Pinta-ala:  
 – Kokonaispinta-ala:  4,11 km²
Korkeus:  49 m
Väkiluku (2015):  21 390
 – Väestötiheys:  5200 as./km²
Postinumero:  41920
 
 www.ayto-sanjuan.es 
Infobox OKVirheellinen NIMI-arvo: 
San Juan de Aznalfarache on noin 21 000 asukkaan kunta Sevillan metropolialueella Espanjan Andalusiassa. Kunta sijaitsee Sevillan kaupungin lounaispuolella noin neljän kilometrin päässä Sevillan historiallisesta keskustasta. Sevillan metron San Juan Alton ja San Juan Bajon asemat sijaitsevat San Juan de Aznalfarachessa.
Kuvia

Iglesia de San Juan Bautista
Capilla del Perdón, Monumento al Sagrado Corazón
Plaza de Andalucía
Estación de San Juan Bajo